ציפורי הטרף: והארלי קווין המהממת

ציפורי הטרף: והארלי קווין המהממת (באנגלית: Birds of Prey, ציפורי הטרף)(נקרא בשלב הפרסומים: Birds of Prey (and the Fantabulous Emancipation of One Harley Quinn): "ציפורי הטרף (ושחרורה המדהים של הארלי קווין אחת)") הוא סרט גיבורי-על אמריקאי המופץ על ידי אולפני האחים וורנר ומבוסס על קומיקס באותו השם בהוצאת DC קומיקס. הסרט הוא השמיני במספר ביקום הקולנועי של DC ומהווה סרט ספין אוף ל"יחידת המתאבדים" שיצא לאקרנים בשנת 2016. בסרט מככבים מרגו רובי, ג'ורני סמולט-בל, מרי אליזבת' וינסטד, רוזי פרז, אלה ג'יי באסקו, יואן מקגרגור וכריס מסינה ועלילתו מתרחשת לאחר אירועי "יחידת המתאבדים" ומספר את סיפורה של הארלי קווין לאחר שנפרדה מהג'וקר, ונאלצת לשתף פעולה עם הקנרית השחורה, הציידת, ורנה מונטויה במטרה להציל את קסנדרה קין מציפורניו של בוס הפשע המסכה השחורה. רובי, שגם משמשת כמפיקה בפועל של הסרט, הציעה לאולפני האחים וורנר את הרעיון לסרט בשנת 2015. במאי 2016, זמן קצר לפני יציאת הסרט "יחידת המתאבדים" לקולנוע, האולפנים הכריזו על הפקת הסרט. בנובמבר שבא לאחר מכן, התסריטאית כריסטינה הודסון נשכרה למלאכת כתיבת התסריט ובאפריל 2018, הבמאית קאת'י יאן נשכרה למלאכת הבימוי. צילומי הסרט החלו בינואר 2019 והם התקיימו בלוס אנג'לס, אטלנטה ובסוואנה שבג'ורג'יה ונמשכו עד אמצע אפריל 2019. הסרט יצא לאקרנים ב-7 בפברואר 2020 בהפצת אולפני האחים וורנר ובטכנולוגיית RealD 3D,‏ ScreenX,‏ 4DX,‏ Dolby Cinema ו-IMAX 3D. זה הסרט הראשון והאחרון ביקום הקולנועי של DC שמדורג R בקולנוע. הארלי קווין מספרת את סיפור המקור שלה לקהל הצופים ומיד לאחר מכן הסרט עובר לזמן מה לאחר תבוסתה של המכשפה ובזמן הזה, לפי סיפורה של קווין; הג'וקר נפרד ממנה, וזורק אותה לרחובות גות'אם סיטי. היא נלקחת על ידי דוק, הבעלים הקשיש של מסעדה טייוואנית ומתאוששת ממערכת היחסים שלה על ידי גזירת שיערה, אימוץ צבוע מנומר לו היא קוראת על שמו של ברוס ויין ומנצחת באלימות רבה במשחק רולר דרבי. לילה אחד, הארלי משתכרת במועדון לילה בבעלות הגנגסטר רומן סיוניס, וגורמת לנהג של רומן להיות נכה לאחר שהוא מעליב אותה. לאחר מכן היא פוגשת את הזמרת הבורלסקית דינה לאנס, שמצילה מאוחר יותר את הארלי השיכורה מניסיון חטיפה. רומן צופה במתרחש מחדר השינה שלו ומתרשם מכישוריה של דינה וממנה אותה כנהגת החדשה שלו. למחרת בלילה, הארלי מפוצצת את מפעל אייס כימיקלים, שם התחייבה להשתנות פיזית ונפשית עבור הג'וקר לפני כן כדרך להכריז בפומבי על פרידתם. בינתיים, בלשית משטרת גות'אם, רנה מונטויה, חוקרת סדרה של רציחות אספסוף שנערכה על ידי פורע חוק שמשתמש בחץ וקשת. כשהיא מוצאת את השרשרת של הארלי בזירת הפיצוץ של אייס כימיקלים, מונטויה מציינת שהארלי בסכנה ללא הגנת הג'וקר. היא ניגשת לדינה להציע לה להיות מודיעה של המשטרה ולדווח על רומן עבורם, אך דינה דוחה את ההצעה. רומן שולח את דינה ואת יד ימינו הסדיסטי והרצחני ויקטור זאז להחזיר יהלום משובץ עם מספרי החשבון להונה של משפחת הפשע ברטינלי, שנרצחו לפני שנים. הכייסת הצעירה קסנדרה "קאס" קיין גונבת את היהלום מזאז, אך בולעת אותו לאחר שהיא נעצרת. הארלי, שמצליחה לברוח ממונטויה ומכמה אנשים אחרים שלכדו אותה בעבר, נתפסת על ידי אנשיו של רומן. זאז מודיע לרומן שקסנדרה מחזיקה ביהלום ודינה מזהירה את מונטויה מהמצב. בזמן שרומן מענה את הארלי ומתכונן להרוג אותה, היא מציעה להחזיר לו את היהלום. רומן מסכים אבל גם מציב על "קאס" שובר כסף כדי להגביר את התחרות. כשהיא פורצת למשטרת גות'אם סיטי עם מגוון של מטול רימונים מסתובבים בהשראת זיקוקים, הארלי משחררת את קסנדרה והשתיים בורחות למחסן הראיות. הן נתקלות במארב של מספר בריונים, אך מצליחות להרוג את כולם. לאחר שנמלטו ממחסן הראיות, הארלי וקסנדרה מתאגדות ומסתתרות בדירתה של הארלי. דוק מופנה לקבלת מידע על ידי "רוצחת הקשת", שמתגלה כי היא הלנה ברטינלי ששרדה את הטבח במשפחתה והוכשרה כמתנקשת, שאחוזת אובססיה להרוג את כל אחד מהגנגסטרים האחראים לרציחות של משפחתה. מאוחר יותר מופצצת הדירה של קווין על ידי פושעים המחפשים את קסנדרה והיא מגלה בצער שדוק הסגיר אותה תמורת כסף. הארלי מתקשרת לרומן ומציעה להחליף את קסנדרה בתמורה להגנתו, והם מסכימים להיפגש בפארק השעשועים הנטוש. דינה מודיעה למונטויה על המפגש, בעוד זאז מבחין בהודעת הטקסט של דינה בדרך לפארק ומודיעה לרומן. רומן פגוע מהבגידה של דינה ועוטה על פניו את המסכה הטקסית שנתנה לו את הכינוי שלו, "המסכה השחורה". בפארק, מונטויה מתעמתת עם הארלי, אך הארלי בועטת אותה מהחלון. זאז מגיע ומאיים על דינה באקדח, אך הוא נהרג על ידי הלנה, שמגלה שזאז היה מאחרון הרוצחים של משפחתה. מונטויה חוזרת ובמקביל מתברר שרומן הגיע עם צבא קטן של פושעים רעולי פנים, המכונים "אגודת פני השקר". בעזרת הציוד הישן של קווין הן מצליחות להדוף את ההתקפה. במהלך הקרב, "קאס" נלכדת על ידי רומן, ואילו דינה חושפת את יכולתה המטא-אנושית לצעוק ברמה על-קולית, מה שמביס מאפיונרים נוספים של רומן. הארלי והלנה, רודפות אחר רומן. במזח הסמוך מתרחש העימות הסופי. כשהיא מכוונת לדמות מוצלת במרחקים שהיא מאמינה שהיא רומן, מבזבזת הארלי את הכדור האחרון שלה. רומן מופיע מאחורי הדמות, שמתגלה כפסל, כשהוא מחזיק את קסנדרה כבת ערובה ומתכונן להרוג אותה. קסנדרה מושכת את הטבעת מרימון יד שלקחה מהארלי קודם לכן. היא מחליקה את הרימון בז'קט של רומן, כשהארלי זורקת את רומן מהמזח רגע לפני שהרימון מתפוצץ והורג אותו. בעקבות השמדת האימפריה של רומן, מונטויה פורשת מהמשטרה. עם הכסף בחשבונות המוסתרים בתוך היהלום, היא מצטרפת לדינה והלנה בהקמת צוות של לוחמי פשע - "ציפורי הטרף". הארלי וקסנדרה נמלטות, מוכרות את היהלום ופותחות עסק פשיעה. ברצף שמע שלאחר הכתוביות, הארלי פונה אל הצופים ומצהירה כי עומדת לחשוף סוד על באטמן, אך הסרט מסתיים באמצע המשפט. מרגו רובי - הארלין קווינזל/הארלי קווין: פושעת מטורפת שהייתה בעברה פסיכיאטרית וחלק מיחידת המתאבדים. התסריטאית כריסטינה הודסון ביקשה להמציא מחדש את דמותה של הארלי בעקבות הופעתה בסרט הקודם, ועל הדמות. הודסון ציינה שהארלי היא הדמות שהיא הכי נהנתה לפתח בעיקר בשל אישיותה הבלתי צפויה. ג'ורני סמולט-בל - דיינה לאנס/הקנרית השחורה מרי אליזבת' וינסטד - הלנה בריטני/הציידת רוזי פרז - רנה מונטויה: בלשית במחלק הרצח במשטרת גות'אם ולסבית מוצהרת. אלי וונג - בת הזוג לשעבר של השוטרת מונטויה, שמלשינה עליה לממונה שלה. אלה ג'יי באסקו - קסנדרה קין: נערה צעירה שנרדפת על ידי המסכה השחורה. יואן מקגרגור - רומן סיוניס/המסכה השחורה כריס מסינה - ויקטור זאס בנוסף, טאלון ריד עתיד לגלם את אחד מאנשיו של המסכה השחורה, וסטיבן ויליאמס, דרק וילסון, דנה לי, פרנסואה צ'או, ומאט ויליג לוהקו לתפקידים לא ידועים. במאי 2016, לקראת יציאת הסרט "יחידת המתאבדים", אולפני האחים וורנר הכריזו על סרט ספין-אוף שיתמקד בדמותה של הארלי קווין ובכמה גיבורות ונבלות אחרות מהיקום של DC, כמו באטגירל וציפורי הטרף. מרגו רובי התעתדה לחזור לגילום דמותה של הארלי קווין, ובמקביל לשמש כמפיקה. בנובמבר, הוכרז שהתסריטאית הבריטית כריסטינה הודסון תכתוב את התסריט עבור הסרט. רובי הציגה את הרעיון לסרט באוזני האולפני של האחים וורנר בשנת 2015 כ"סרט כנופיית בנות מדורג-R שכולל את הארלי, כי חשבתי לעצמי, 'הארלי צריכה חברים'. הארלי אוהבת לתקשר עם אנשים, אז אל תעשו לה לעשות סרט סולו". רובי הרגיש שחשוב לה שהסרט יבוים על ידי במאית. באפריל 2018, אולפני האחים וורנר ו-DC Films סגרו חוזה עם הבמאית קאת'י יאן על בימוי הסרט, מה שהופך אותה לבמאית הראשונה ממוצא אסייתי שתביים סרט גיבורי-על. בנוסף, אושר שרובי תשתתף בהפקת הסרט תחת חברת ההפקות שלה "LuckyChap Entertainment", במסגרת העסקה הראשונה שהיא סגרה עם האולפנים. תהליכי ההפקה של הסרט היו צפויים להתחיל עם סוף שנת 2018 או תחילת שנת 2019. סרט זה מהווה את סרטו השני של היקום הקולנועי של DC שמרגו רובי מגלמת בו את דמותה של הארלי קווין, לאחר שתהליכי ההפקה של סרט ההמשך "יחידת המתאבדים 2" הוצאו מלוח הזמנים של DC קומיקס לשנת 2018. עד סוף אפריל, לסרט נכתבו שתי גרסאות שונות של התסריט; שניהם כללו את דמויותיהן של הארלי קווין ובאטגירל, בעוד שתסריט אחד כלל את דמותו של הפינגווין בתור הנבל הראשי, ואילו התסריט השני השמיט את דמותו של הפינגווין על מנת שיוכל להופיע בהופעת בכורה לסרט סולו עבור דמותו של באטמן. במאי 2018, נודע שתהליכי ההפקה צפויים להתחיל בינואר 2019. בנוסף, נודע שדמויותיהן של הציידת והקנרית השחורה יופיעו בסרט. ביולי 2018, הסרט נכנס לשלב קדם ההפקה. רובי אישרה שהסרט ייקרא "ציפורי הטרף", ותיארה אותו כ"שונה" מסרטי ה-DC האחרים שהציגו את דמותה של הארלי קווין ואמרה שהסרט יופק בתקציב קטן יחסית בהשוואה לסרטי גיבורי-על אחרים. רובי גם ציינה שדמותה של הארלי קווין תקבל תלבושת חדשה, ושהליהוק יכלול שחקנים מגוונים. נוסף לכך, נודע שקבוצת "ציפורי הטרף" תכלול את הקנרית השחורה, הציידת, קסנדרה קין, רנה מונטויה, שהנבל בסרט יהיה נבל מגלריית הנבלים של באטמן שעדיין לא נראה במדיה הקולנועית. תהליך הליהוק החל באוגוסט, ואולפני האחים וורנר שקלו מספר שחקניות לדמויותיהן של הציידת ושל הקנרית השחורה. השחקניות אלכסנדרה דדריו, ג'ודי קומר, בלייק לייבלי וונסה קירבי הביעו עניין בגילום הדמויות האלו. בנוסף, נחשף שדמותו רומן סיוניס/המסכה השחורה תהיה האנטגוניסטית הראשית של הסרט. מאוחר יותר באותו חודש, אולפני האחים וורנר גילה כי הוא מעוניין בליהוק של שחקנית בירקיאלית לגילום דמותה של הקנרית השחורה. ג'אנל מונה, גוגו אמבתה-רו וג'ורני סמולט-בל היו הבחירות המובילות עבור גילום דמותה של הקנרית השחורה, בעוד שסופיה בוטלה, מרגרט קואלי, מרי אליזבת' וינסטד וכריסטין מיליאוטי היו הבחירות המובילות של האולפנים עבור גילום דמותה של הציידת. ג'סטינה מאצ'אדו ורוברטה קולינדרז נבחנו לדמותה של רנה מונטויה, ואילו האחים וורנר החלו לחפש שחקנית אסייתית בת 12 לגילום דמותה של קסנדרה קין. בסוף ספטמבר, סמולט-בל ווינסטד לוהקו בהתאמה לדמויותיהן של הקנרית השחורה והציידת ונודע שהאולפנים מתכננים להוציא את הסרט לאקרנים ב-7 בפברואר 2020, ושיואן מקגרגור ושרלטו קופליי הם הבחירות המובילות עבור גילום דמותו של המסכה השחורה. במהלך מפגש פסגת הבידור של ארצות הברית-סין באוקטובר, יאן אישרה את רשימת צוות השחקנים ושהסרט יהיה מדורג בדירוג R. יאן אמרה שהיא "לא הייתה יכולה לאכזב את התסריט, היה לו כל כך הרבה חוש הומור אפל... וישנם נושאים של העצמה נשית שהם כל כך חזקים וחייבים לקבל התייחסות". הצלם מת'יו ליבטיק הצטרף להפקת הסרט באותו חודש, וכך גם רוזי פרז שלוהקה לדמותה של רנה מונטויה. רכז הפעלולים ג'ונתן אסביו וכוריאוגרף הלחימה ג'ון ואלרה הצטרפו לצוות ההפקה בנובמבר יחד עם יואן מקגרגור שלוהק לדמותו של המסכה השחורה ואלה ג'יי באסקו שלוהקה לדמותה של קסנדרה קין. בנוסף, רובי חשפה שכותרת הסרט המלאה היא "(Birds of Prey (and the Fantabulous Emancipation of One Harley Quinn" ("ציפורי הטרף (ושחרורה המדהים של הארלי קווין אחת)"), ושכותרת המשנה משקפת את הטון ההומוריסטי והלא מתוחכם של הסרט. מעצב ההפקה קית בארט הצטרף לצוות ההפקה בדצמבר, וכך גם כריס מסינה בתפקיד ויקטור זאס. סטיבן ויליאמס, דרק וילסון, דנה לי, פרנסואה צ'או, מאט ויליג ואלי וונג הצטרפו גם הם לסרט בתפקידים לא ידועים. צילומי הסרט החלו ב-14 בינואר 2019 בלוס אנג'לס, קליפורניה תחת הכותרת "Fox Force Five". צילומי הסרט התקיימו גם באטלנטה ובסוואנה ונמשכו עד לאמצע חודש אפריל 2019. בספטמבר 2019, נודע כי דניאל פמברטון יהיה המלחין של פסקול הסרט. השיר "Diamonds" של מייגן די סטליון ונורמני יצא לאור ב-10 בינואר 2020, כסינגל הראשון מתוך הפסקול. בהמשך, יצא השיר "Joke's on You", של שרלוט לורנס כסינגל השני מתוך הפסקול ולאחר מכן יצא השיר "Boss Bitch" של דוג'ה קאט כסינגל השלישי מתוך הפסקול. ב-31 בינואר 2020, יצא הסינגל הרביעי מהפסקול "Sway with Me", בביצוען של סוויטי וגלקסרה. לבסוף, יצא השיר "Experiment on Me", בביצוע הלסי כסינגל החמישי והאחרון מהפסקול. ב-28 בינואר 2019 פורסם הטיזר טריילר(אנ') הראשון של הסרט. הסרט עתיד להיות הראשון בטרילוגיית סרטים שתתמקד בדמותה של הארלי קווין, ויש המאמינים שהסרט השני יתמקד בקבוצת "הסירנות של גות'אם סיטי". נוסף על כן, אולפני DC והאחים וורנר כבר שוקדים על פיתוח סרטים נוספים בכיכובה של הארלי קווין, כמו "יחידת המתאבדים 2" וסרט שיתמקד ביחסיה עם הג'וקר. מדיה וקבצים בנושא ציפורי הטרף: והארלי קווין המהממת בוויקישיתוף אתר האינטרנט הרשמי של ציפורי הטרף: והארלי קווין המהממת (באנגלית) ציפורי הטרף: והארלי קווין המהממת, ברשת החברתית פייסבוק ציפורי הטרף: והארלי קווין המהממת, ברשת החברתית אקס (טוויטר) ציפורי הטרף: והארלי קווין המהממת, ברשת החברתית אינסטגרם "ציפורי הטרף: והארלי קווין המהממת", במסד הנתונים הקולנועיים IMDb (באנגלית) "ציפורי הטרף: והארלי קווין המהממת", באתר נטפליקס "ציפורי הטרף: והארלי קווין המהממת", באתר AllMovie (באנגלית) "ציפורי הטרף: והארלי קווין המהממת", באתר Rotten Tomatoes (באנגלית) "ציפורי הטרף: והארלי קווין המהממת", באתר Box Office Mojo (באנגלית) "ציפורי הטרף: והארלי קווין המהממת", באתר Metacritic (באנגלית) "ציפורי הטרף: והארלי קווין המהממת", באתר אידיבי "ציפורי הטרף: והארלי קווין המהממת", במסד הנתונים הקולנועיים KinoPoisk (ברוסית) יונתן צרויה, "ציפורי הטרף והארלי קווין המהממת", ביקורת על הסרט באתר "עין הדג", 7 בפברואר 2020. יערה אלרואי, "ציפורי הטרף: והארלי קווין המהממת", ביקורת על הסרט באתר האגודה הישראלית למדע בדיוני ולפנטסיה, 26 באפריל 2020. Kroll, Justin (September 24, 2017). "Margot Robbie's 'Birds of Prey' to Open in February 2020". Variety. Archived from the original on 2018-09-24. Retrieved September 24, 2018. Kit, Borys (May 16, 2016). "Harley Quinn Movie in the Works at Warner Bros. With Margot Robbie (Exclusive)". The Hollywood Reporter. Archived from the original on 2016-05-17. Retrieved 2018-06-17. Hough, Q.V. (January 3, 2019). "Birds of Prey: Harley Quinn Won't Be In Anyone's Shadow, Says Writer". Screen Rant. Retrieved January 4, 2019. Sippell, Margeaux (January 2, 2019). "'Bumblebee' Screenwriter Hints About 'Birds of Prey,' 'Batgirl' and Why She Writes About Female Superheroes". Variety. Retrieved January 4, 2019. Peris, Sebastian (January 17, 2019). "PHOTO: Black Mask Henchman Actor Teases 'Birds Of Prey' Filming". Heroic Hollywood. Retrieved January 18,2019. "'Birds of Prey': Ali Wong Joins Cast in Supporting Role (Exclusive)". TheWrap. 2018-12-11. Retrieved 2018-12-11. Dumaraog, Ana (January 15, 2019). "Birds of Prey's Cassandra Cain Actress Says Filming Has Begun". Screen Rant. Retrieved January 15, 2019. Marc, Christopher (July 23, 2018). "Our report that WB's 'Birds of Prey' will shoot in California confirmed". Geeks Worldwide. Archived from the original on 2018-09-15. Retrieved September 15, 2018. Prasad, R.A Karthik (September 20, 2018). "'Birds Of Prey' Movie Filming Start Date Revealed, Gets A Fitting Working Title". PursueNews. Archived from the original on 2018-10-02. Retrieved September 20, 2018. Marc, Christopher (July 6, 2018). "WB'S 'Birds of Prey' movie could shoot in LA and Atlanta early next year". Geeks Worldwide. Archived from the original on 2018-10-02. Retrieved September 20, 2018. Marc, Christopher (December 31, 2018). "Margot Robbie's 'Birds of Prey' Expected To Complete Principal Photography In Mid-April". HNEntertainment. Retrieved December 31, 2018. Tom de Ruiter says, Daniel Pemberton to Score Cathy Yan’s ‘Birds of Prey’ | Film Music Reporter (באנגלית) Megan Thee Stallion and Normani Share New Song “Diamonds”: Listen, Pitchfork (באנגלית) Boss Bitch, נבדק ב-2020-02-21 Saweetie & GALXARA – Sway With Me (באנגלית), נבדק ב-2020-03-07 User Reviews for Halsey - Experiment On Me, Album of The Year (באנגלית) תרבות, ‏הצצה ראשונה לסרט החדש של הארלי קווין, באתר ‏מאקו‏, 28 בינואר 2019 Mueller, Matthew (January 18, 2019). "Harley Quinn Trilogy Rumored To Be In The Works". ComicBook.com. Retrieved January 23, 2019. Kit, Borys (August 23, 2017). "'Crazy, Stupid Love' Filmmakers to Write, Direct Joker and Harley Quinn Movie (Exclusive)". The Hollywood Reporter. Archived from the original on 2017-08-24. Retrieved June 17, 2018.